b'\n_START_ARTICLE_\nPartido Independentista Puertorrique\xc3\xb1o\n_START_PARAGRAPH_\nPuerto Ricon itsen\xc3\xa4isyyspuolue (esp. Partido Independentista Puertorrique\xc3\xb1o, PIP) on vuonna 1946 perustettu puertoricolainen puolue, joka ajaa Puerto Ricon itsen\xc3\xa4istymist\xc3\xa4 Yhdysvalloista. Se on yksi kolmesta Puerto Ricon t\xc3\xa4rkeimm\xc3\xa4st\xc3\xa4 puolueista ja toiseksi vanhin rekister\xc3\xb6ity puolue. Puoluetta johtaa Ruben Berrios._NEWLINE_Puolueen perusti Gilberto Concepci\xc3\xb3n de Gracia tuntiessaan alun perin itsen\xc3\xa4isyytt\xc3\xa4 ajaneen Partido Popular Democr\xc3\xa1ticon pett\xc3\xa4neen itsen\xc3\xa4isyysliikkeen._NEWLINE_PIP:n tavoitteet ovat saanut moraalista tukea useilta kansainv\xc3\xa4lisilt\xc3\xa4 tahoilta, kuten Sosialistiselta internationaalilta, Kuubalta ja Panaman presidentti Mart\xc3\xadn Torrijosilta. Puerto Ricon itsen\xc3\xa4isyyden kannattajiin kuuluu my\xc3\xb6s useita kansainv\xc3\xa4lisesti tunnettuja henkil\xc3\xb6it\xc3\xa4, kuten Nobel-palkittu kolumbialainen kirjailija Gabriel Garc\xc3\xada M\xc3\xa1rquez.\n_START_SECTION_\nPuolueen tunnus\n_START_PARAGRAPH_\nPIP:n tunnuksena toimii vihre\xc3\xa4 lippu, jossa on valkoinen risti. Puolueelle lipun vihre\xc3\xa4 merkitsee toivoa itsen\xc3\xa4isyydest\xc3\xa4 ja valkoinen risti uhrausta ja velvoitetta demokraattisesta puolueesta.'